** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 208**

(protokols Nr. 9, 46. p.)

**Par Madonas novada pašvaldības komisijas “Apbalvojumu piešķiršanas komisija” izveidošanu un tās locekļu iecelšanu amatos**

Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 30.1.14. apakšpunktā paredzēts, ka Madonas novada pašvaldībā pastāvīgi darbojas komisija “Apbalvojumu piešķiršanas komisija”.

2025. gada 1. jūlijā Madonas novada pašvaldība no bijušās Madonas novada pašvaldības ir pārņēmusi bijušās Madonas novada pašvaldības apbalvojumu piešķiršanas komisiju. Minētā komisija saskaņā ar Madonas novada pašvaldības domes 2025. gada 4. jūlija lēmumu Nr. 10 (protokols Nr. 2, 8. p.) “Par Madonas novada pašvaldības komisijām” līdz brīdim, kamēr Madonas novada pašvaldības dome izveidos jaunas komisijas un apstiprinās to sastāvus, īsteno tai noteikto funkciju visā Madonas novada pašvaldības administratīvajā teritorijā sastāvā, kādu apstiprinājusi bijusī Madonas novada pašvaldības dome.

Ņemot vērā minēto, ir nepieciešams izveidot jaunu komisiju Madonas novada pašvaldības apbalvojumu piešķiršanai.

Pašvaldību likuma 10. panta pirmās daļas 8. punktā noteikts, ka tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas. Pašvaldību likuma 10. panta pirmās daļas 10. punktā noteikts, ka tikai domes kompetencē ir iecelt amatā un atbrīvot no tā pašvaldības citas amatpersonas normatīvajos aktos paredzētajos gadījumos. Pašvaldību likuma 10. panta pirmās daļas 19. punktā noteikts, ka tikai domes kompetencē ir lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas.

Pamatojoties uz Pašvaldību likuma 10. panta pirmās daļas 8., 10., 19. punktu, Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 30.1.14. apakšpunktu, ņemot vērā 19.09.2025. Kultūras un sporta jautājumu komitejas atzinumu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. 2025. gada 30. septembrī likvidēt bijušās Madonas novada pašvaldības komisiju “Apbalvojumu piešķiršanas komisija”.
2. Ar 2025. gada 1. oktobri izveidot Madonas novada pašvaldības komisiju “Apbalvojumu piešķiršanas komisija” 8 (astoņu) locekļu sastāvā.
3. Ar 2025. gada 1. oktobri iecelt Madonas novada pašvaldības komisijas “Apbalvojumu piešķiršanas komisija” locekļu amatos:
	1. Zigfrīdu Goru, personas kods: [..], Madonas novada pašvaldības apbalvojumu piešķiršanas komisijas priekšsēdētāja amatā;
	2. Neldu Janoviču, personas kods: [..], Madonas novada pašvaldības apbalvojumu piešķiršanas komisijas priekšsēdētāja vietnieka amatā;
	3. Artūru Čačku, personas kods: [..], Madonas novada pašvaldības apbalvojumu piešķiršanas komisijas locekļa amatā;
	4. Aivi Masaļski, personas kods: [..], Madonas novada pašvaldības apbalvojumu piešķiršanas komisijas locekļa amatā;
	5. Gunti Klikuču, personas kods: [..], Madonas novada pašvaldības apbalvojumu piešķiršanas komisijas locekļa amatā;
	6. Artūru Grandānu, personas kods: [..], Madonas novada pašvaldības apbalvojumu piešķiršanas komisijas locekļa amatā;
	7. Baibu Migloni, personas kods: [..], Madonas novada pašvaldības apbalvojumu piešķiršanas komisijas locekļa amatā;
	8. Ieva Melne-Mežajeva, personas kods: [..], Madonas novada pašvaldības apbalvojumu piešķiršanas komisijas locekļa amatā.
4. Madonas novada pašvaldības izpilddirektoru noteikt par atbildīgo amatpersonu šī lēmuma izpildei, cita starpā nodrošinot, ka Madonas novada Centrālās administrācijas Juridiskā un personāla nodaļa veic grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā.

 Domes priekšsēdētājs A. Lungevičs

*Vogina 20204906*